stanford-oval/wikipedia huggingface dataset:
Midnight Sky
תגובות וביקורות

"Midnight Sky" זכה לשבחים ממבקרי המוזיקה. מגזין ה"רולינג סטון" שיבח את השיר באומרו כי ”הפרובוקטורית החביבה של דיסני בת ה-27, שהפכה לכוכבת פופ, חזרה עם המצאה מחודשת נוספת, ומביטה אל זירת הרוק הגולמית וההפקה המבריקה של התקופה [החדשה שלה] לסינגל החדש.” הכותבת גם ציינה שסיירוס מתעלת את סגנונה של סטיבי ניקס בשיא קריירת הסולו שלה בשנות ה-80 והוסיפה כי ”הסגנון הפרינסי הגיע מלא בביטחון שובר לב, נושך ומכשף שהמציאה ניקס”.
מגזין "NME" תיאר את השיר כ"להיט דיסקו אסרטיבי" ושיבח את התוכן הלירי של השיר כשציין ”מילות השיר "Midnight Sky" מתארות את סיירוס מיישמת שליטה ועצמאות, כשהזמרת מכריזה "נולדתי לרוץ, אני לא שייכת לאף אחד / הו לא, אני לא צריכה להיות אהובה עלייך", על הפזמון הקצבי של השיר”. באופן דומה, עיתון "הגרדיאן" קרא לשיר "להיט אחר-גירושים בגוון דיסקו", ואמרו כי ”נשמע רענן כראוי אחרי הלידה המחודשת הכושלת של זמרת הקאנטרי בשנת 2017, [...] 'Midnight Sky' הוא כל מה שלא היה [אלבומה השישי]: נלהב, נמרץ ונמסר על ידי מישהי אמיצה מספיק כדי לעשות מולט בלונד פלטינה”
מבקרי הפופ של הניו יורק טיימס דירגו את "Midnight Sky" כאחד ההוצאות הבולטות של השבוע בטור השבועי שלהם "הפלייליסט", והדגישו כי ”האלטו החבטני והשרירי של סיירוס הוא מרכז הכוח האמיתי של השיר הזה”. צוות המוזיקה של אנטרטיינמנט ויקלי גם דירג את השיר כאחד השירים הטובים ביותר של השבוע בטור השבועי שלו "פריידיי פייב" וכתב: ”הסינגל מאפשר לה בכל זאת להיות כוכבת הרוק שהיא מיתגה את עצמה להיות בחמש השנים האחרונות תוך שהיא נותנת מענה לאלה שחיבקו אותה לראשונה בתקופת "האנה מונטנה".” טין ווג כללו את השיר בבחירת מיטב השירים החדשים של השבוע, וקבעו כי ”המסע המוזיקלי של סיירוס ממשיך להתפתל ולהסתובב, אבל הרגישות המרדנית שלה (והתספורת האחרונה בנוסח שנות השמונים) מרגישות בבית ב'Midnight Sky', שיר אלקטרו-דאנס שלא שייך לאף אחד”.
קידום

ביום צאת הסינגל, העלתה סיירוס בעמוד האינסטגרם והטיקטוק שלה הצצה לווידאו קליפ של הסינגל "Midnight Sky".
קידום > הופעות חיות

סיירוס ביצעה את השיר לראשונה בטקס פרסי הווידאו קליפים של MTV לשנת 2020, שנערך ב-30 באוגוסט.
ב-31 באוגוסט ביצעה את השיר ב"Live Lounge", תוכנית רדיו בריטית בתחנת BBC רדיו 1.
ב-10 בספטמבר ביצעה סיירוס את השיר בתוכנית האירוח של ג'ימי פאלון.
ב-18 בספטמבר הופיעה את השיר בפטיבל במוזיקה של iHeartRadio.
ב-9 באוקטובר ביצעה את השיר בתוכנית האירוח של גרהם נורטון.
ב-16 באוקטובר ביצעה את השיר בתוכנית הטלוויזיה MTV Unplugged.
ב-17 באוקטובר 2020 ביצעה את השיר ב"Save Our Stages Fest" לצד גרסאות כיסוי לשירים "Zombie" של הקרנבריז ו"Boys Don't Cry" של הקיור.
רמיקס

ב-6 בנובמבר 2020, הוציאה סיירוס רמיקס של "Midnight Sky" בהשתתפות הזמרת האמריקאית סטיבי ניקס, הנקרא "Midnight Sky (Edge of Midnight)". השיר הוא מאשאפ של "Midnight Sky" והסינגל "Edge of Seventeen" משנת 1982 של ניקס, אותו סיירוס מסמפלת בשיר המקורי.
וידאו קליפ

הווידאו קליפ המלא שצולם לשיר בוים על ידי סירוס עצמה והועלה לערוץ היוטיוב של סירוס ב-14 באוגוסט 2020, ביום צאתו של השיר כסינגל. לאורכו של הקליפ, ניתן לראות את סירוס רוקדות לצלילי השיר, תוך כדי שהיא מחליפה לוקים שונים או שוכבת בפאר בין כדורי מסטיק צבעוניים או מזמרת בדיסקוטק ניאון מקושט בו לבושה בבגד גוף שלם שחור של שאנל וכפפות שחורות ארוכות של קריסטל מסברובסקי, כאשר כל אורך הקליפ היא מלווה במיקרופון. בפחות מיממה, צבר הקליפ למעלה 11 מיליון צפיות.
נכון ל-נובמבר 2020, מונה הצפיות של הקליפ עומד על כ-82 מיליון צפיות.
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2020 | פרסי הווידאו קליפים של MTV | שיר הקיץ | מועמדות |  |
רשימת רצועות

| Midnight Sky – מהדורה דיגיטלית> מס' | Midnight Sky – מהדורה דיגיטלית> שם | Midnight Sky – מהדורה דיגיטלית> משך | Midnight Sky – מהדורה דיגיטלית>  | Midnight Sky – מהדורה דיגיטלית>  | Midnight Sky – מהדורה דיגיטלית>  | Midnight Sky – מהדורה דיגיטלית>  | Midnight Sky – מהדורה דיגיטלית>  | Midnight Sky – מהדורה דיגיטלית>  | Midnight Sky – מהדורה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Midnight Sky  | 3:43 |  |  |  |  |  |  |  |
| Midnight Sky – מהדורה דיגיטלית של ספוטיפיי> מס' | Midnight Sky – מהדורה דיגיטלית של ספוטיפיי> שם | Midnight Sky – מהדורה דיגיטלית של ספוטיפיי> משך | Midnight Sky – מהדורה דיגיטלית של ספוטיפיי>  | Midnight Sky – מהדורה דיגיטלית של ספוטיפיי>  | Midnight Sky – מהדורה דיגיטלית של ספוטיפיי>  | Midnight Sky – מהדורה דיגיטלית של ספוטיפיי>  | Midnight Sky – מהדורה דיגיטלית של ספוטיפיי>  | Midnight Sky – מהדורה דיגיטלית של ספוטיפיי>  | Midnight Sky – מהדורה דיגיטלית של ספוטיפיי>  |
| --- | --- | --- | --- | --- | --- | --- | --- | --- | --- |
| 1. | Midnight Sky  | 3:43 |  |  |  |  |  |  |  |
| 2. | Heart of Glass  | 3:36 |  |  |  |  |  |  |  |
| Edge of Midnight (Midnight Sky Remix) – מהדורה דיגיטלית> מס' | Edge of Midnight (Midnight Sky Remix) – מהדורה דיגיטלית> שם | Edge of Midnight (Midnight Sky Remix) – מהדורה דיגיטלית> משך | Edge of Midnight (Midnight Sky Remix) – מהדורה דיגיטלית>  | Edge of Midnight (Midnight Sky Remix) – מהדורה דיגיטלית>  | Edge of Midnight (Midnight Sky Remix) – מהדורה דיגיטלית>  | Edge of Midnight (Midnight Sky Remix) – מהדורה דיגיטלית>  | Edge of Midnight (Midnight Sky Remix) – מהדורה דיגיטלית>  | Edge of Midnight (Midnight Sky Remix) – מהדורה דיגיטלית>  | Edge of Midnight (Midnight Sky Remix) – מהדורה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Edge of Midnight (Midnight Sky Remix) (בשיתוף סטיבי ניקס)   | 3:40 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 23 |  |
|  אוסטריה | Ö3 אוסטריה טופ 40‏ | 38 |  |
|  אוסטרליה | מצעד הסינגלים האוסטרלי | 16 |  |
|  איסלנד | הפלייליסט | 12 |  |
|  איטליה | מצעד הסינגלים האיטלקי | 80 |  |
|  אירלנד | מצעד הסינגלים האירי | 7 |  |
|  אמריקה הלטינית | מוניטור לטינו | 19 |  |
|  אסטוניה | אסטי טיפ-40 | 27 |  |
|  ארגנטינה | ארגנטינה הוט 100 | 40 |  |
|  ארצות הברית | בילבורד הוט 100 | 14 |  |
|  ארצות הברית | מצעד 40 השירים למבוגרים | 11 |  |
|  ארצות הברית | מצעד 40 שירי המיינסטרים | 17 |  |
|  ארצות הברית | רולינג סטון טופ 100 | 8 |  |
|  בולגריה | BAMP | 1 |  |
|  גרמניה | GfK – טופ 100 | 27 |  |
|  דנמרק | היטליסטן | 24 |  |
|  הולנד | מצעד 40 הסינגלים ההולנדיים | 25 |  |
|  הולנד | מצעד טופ 40 המובילים | 7 |  |
|  הונגריה | Rádiós Top 40 | 3 |  |
|  הממלכה המאוחדת | מצעד הסינגלים הבריטי | 5 |  |
|  ולוניה | אולטראטופ 40 | 19 |  |
|  חבר המדינות | טופ-היט | 90 |  |
|  ישראל | מדיה פורסט ישראל | 3 |  |
|  ישראל | המצעד הרשמי של גלגלצ | 3 |  |
|  לטביה | לטביה טופ 40 | 17 |  |
|  ליטא | AGATA | 16 |  |
|  נורווגיה | VG-lista | 25 |  |
|  ניו זילנד | המצעד הניו זילנדי הרשמי | 27 |  |
|  סלובקיה | ČNS IFPI | 11 |  |
|  ספרד | PROMUSICAE | 52 |  |
|  סקוטלנד | מצעד הסינגלים הסקוטי | 1 |  |
|  סרביה | IFPI | 9 |  |
|  פולין | ZPAV | 14 |  |
|  פורטוגל | מצעד הסינגלים הפורטוגזי | 44 |  |
|  פלנדריה | אולטראטופ 50 | 7 |  |
|  פנמה | מוניטור לטינו | 4 |  |
|  צ'כיה | ČNS IFPI | 19 |  |
|  צרפת | SNEP | 123 |  |
|  קוסטה ריקה | מוניטור לטינו | 19 |  |
|  קנדה | קנדה הוט 100 | 13 |  |
|  קנדה | מצעד ה-CHR/Top 40 איירפליי | 10 |  |
|  קנדה | מצעד ההוט AC | 9 |  |
|  קרואטיה | טופ ליסטה | 6 |  |
|  רוסיה | טופ-היט | 97 |  |
|  שוודיה | סוורייטופליסטן | 41 |  |
|  שווייץ | המצעד השווייצרי | 24 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד 40 השירים למבוגרים | 46 |  |
|  גרמניה | GfK – טופ 100 | 100 |  |
|  הולנד | מצעד 40 הסינגלים ההולנדיים | 32 |  |
|  ישראל | מדיה פורסט ישראל | - |  |
|  ישראל | גלגלצ | 12 |  |
|  פלנדריה | אולטראטופ 50 | 69 |  |
|  קנדה | קנדה הוט 100 | 94 |  |
|  שווייץ | המצעד השווייצרי | 75 |  |
נתוני מכירות

| מקום | תארים | מכירות |
| --- | --- | --- |
| בריטניה (BPI) | כסף | 200,000 |
| פולין (ZPAV) | זהב | 10,000 |
| אוסטרליה (ARIA) | זהב | 35,000 |

 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | גרסה | מקור |
| --- | --- | --- | --- | --- | --- |
| עולם | 14 באוגוסט 2020 | הזרמת מוזיקה • הורדה דיגיטלית | תקליטי RCA | מקורית |  |
| אוסטרליה | 14 באוגוסט 2020 | רדיו להיטים עכשוויים | תקליטי RCA • סוני מיוזיק | מקורית |  |
| בריטניה | 14 באוגוסט 2020 | רדיו להיטים עכשוויים | תקליטי RCA | מקורית |  |
| ארצות הברית | 17 באוגוסט 2020 | רדיו להיטים עכשוויים למבוגרים | תקליטי RCA | מקורית |  |
| ארצות הברית | 18 באוגוסט 2020 | רדיו להיטים עכשוויים | תקליטי RCA | מקורית |  |
| בריטניה | 22 באוגוסט 2020 | רדיו להיטים עכשוויים למבוגרים | תקליטי RCA | מקורית |  |
| איטליה | 28 באוגוסט 2020 | רדיו להיטים עכשוויים | סוני מיוזיק אנטרטיינמנט | מקורית |  |
| עולם | 6 בנובמבר 2020 | הורדה דיגיטלית | תקליטי RCA | רמיקס |  |
גדנ"ע
פעילויות נוער בהגנה

היישוב היהודי בישראל כחברות רבות ברחבי העולם, הסתייג משימוש צבאי בילדים ובנערים. עם זאת, החברה הציונית ביישובים היהודיים הקטנים בקיבוצים ובמושבים, אשר נבנתה סביב האידאולוגיה החלוצית, שתפה את בניה הצעירים בעול ההתיישבות והשמירה עליה, אם מפאת הרצון החינוכי ואם מפאת המחסור בכוח אדם. ההגנה אשר נוסדה בשנת 1920, קיימה גם היא פעילויות הכשרה לנוער בעיקר בתפקידי קישור ואיתות, אך במקומות מסוימים גם בתפקידי הסחה של הבריטים ושמירה. במקרים אחדים השתתפו נערים צעירים גם בלחימה ממש. בני נוער התגייסו להגנה בעיקר דרך תנועות נוער ואגודות ספורט ששימשו ככיסוי לפעילות של הארגון. אחד הגורמים לנכונות ההגנה לגייס בני נוער היה גיוסם של בני נוער לאצ"ל.
בשנות ה-20 וה-30, הדעה הרווחת ביישוב הייתה נגד חינוך טרום צבאי, אך למרות זאת היו מספר אנשי חינוך, ביניהם יונה שורטפינגר וארתור בירם, שקיימו אימונים קדם צבאיים לתלמידיהם. פרסום הספר הלבן גרם למפנה ואנשי מוסדות היישוב החלו לקבל את רעיונותיו של ארתור בירם. ב-23 במאי, נכתב בנוסח ההכרזה של הוועד הלאומי: "הכשרת השכבה הצעירה ביישוב לתפקידים של שעת חירום, היא ראש פעולתנו ברגע הנוכחי". בישיבת הנהלת הסוכנות ב-5 ביוני, בן-גוריון הדגיש את הצורך במסגרת להכשרה גופנית של הנוער, שתכין אותו לשירות הביטחון. תשומת הלב לנוער גברה גם לאור הצלחות האצ"ל בגיוס נוער.
פעילויות נוער בהגנה > הקמת החג"ם

ב-8 ביוני 1939, מחלקת החינוך הטילה על ד"ר בירם לעמוד בראש ועדת חג"ם (חינוך גופני מורחב), שתדאג לאפשר את הנהגת מקצועות החג"ם בבתי הספר התיכוניים בארץ ישראל, החל מפתיחת שנת הלימודים הבאה בספטמבר 1939.
הגדנ"ע בהגנה > קציני גדנ"ע ארציים (תקופת ההגנה)

הקצנ"א אחראי כלפי הרמטכ"ל על פעולות הגדנ"ע בארץ ישראל.
| מספר | שם | תחילת כהונה | סיום כהונה | הערות |
| --- | --- | --- | --- | --- |
| 1 | יצחק שדה | 15 במאי 1941 | 9 באוגוסט 1941 | הראשון בתפקיד, ללא התואר הרשמי |
| 2 | יצחק דובנו | 9 באוגוסט 1941 | 1942 | - |
| 3 | בנימין יבזריכין-יבזורי | 1942 | מאי 1943 | - |
| 4 | משה זליצקי-כרמל | מאי 1943 | 1944 | - |
| 5 | דוד רשף | 1944 | 1948 | - |
הגדנ"ע בירושלים במלחמת העצמאות

הגדנ"ע בירושלים ופלוגת יהונתן, שרבים מחייליה היו גדנ"עים, מילאו תפקיד סגולי, כבד משקל ולעיתים מכריע, בחזית ירושלים במלחמת העצמאות. הגדנ"ע היה המאגר הגדול ביותר לגיוס הכוח הלוחם בעיר. הוא מנה כ-1,500 נערים, תחת פיקודו של יהושע אריאלי, ובוגריו הזינו את שורות הפלמ"ח, החי"ש ויחידות מפקדי הגדנ"ע בירושלים ומחוצה לה, מתחילת המאבק עד לסיומו. מעבר לזה הייתה תרומתו בהכשרתם הצבאית והגופנית של בוגריו ומבחינת המסירות, הכושר והמנהיגות, בעלת חשיבות מכרעת לטיב הלחימה.
תלמידי השישיות והשביעיות בגדודי "מודיעין", "מצדה" ו"יהודה" של הגדנ"ע, היוו את המאגר הגדול ביותר למילוי התפקידים והעבודות שהתחייבו מן הגיוס הטוטלי של ירושלים. הגדנ"עים מילאו תפקיד מכריע בעבודות הביצורים של ירושלים והסביבה. הם עסקו בחפירות אנטי-טנקיות בשכונות בית וגן, תלפיות וקטמון, הקימו את המחסומים בכל המרחב והכשירו את שדה התעופה ואת הכביש החדש בין ירושלים לבאב אל ואד (שער הגיא). עבודות אלו בוצעו לאחר ה-15 במאי, תחת הפגזה בלתי פוסקת, בה נהרגו כתריסר גדנ"עים בחודש הראשון של הפלישה הערבית. כששים אחוז מכל עבודות הביצורים בעיר נעשו על ידם. קרוב ל-600 גדנ"עים מגויסים יצאו יום יום לעבודות אלה.
מפקדי גדנ"ע ולעיתים גם סמליו בני ה-17 היוו יחידות לוחמות שנקראו בשעת הצורך לאייש מערכי לחימה ולבצע פעולות לוחמה יזומות. יחד עם פלוגת יהונתן הייתה פעולתם הלוחמת במערכת ירושלים בעלת חשיבות רבה ולעיתים אף מכרעת. כך היה בשייח' ג'ראח, בבתי מנדלבאום, בשער החדש ובנוטרדם. שם עצרו את חדירת הלגיון הערבי למרכז העיר החדשה. ברובע היהודי של העיר העתיקה פעלו גדנ"עים בקו הראשון. מפקדי גדנ"ע ופלוגת יהונתן לחמו גם במקור חיים וברמת רחל, בתלפיות ובמלחה. הם כבשו את משלט "חירבת אל חמאמה", בו נפל עודד חי, מפקד פלוגת יהונתן, ואת מיס קרי ועין כרם. כמו כן איישו עמדות ומוצבים; לראשונה בדיר יאסין לאחר כיבושה, ומאוחר יותר בקריית שמואל, בקטמון ובחוות הלימוד בצפון תלפיות. עם הלוחמים הצעירים נמנו גם נערות, שבין היתר שירתו בתפקידי קישור. גילם הצעיר לא עמד להם למכשול כשיצאו למשימה, אך לא איפשר להם לקבל אות גבורה, כפי שקרה במקרה של לוחמת הגדנ"ע טובה גולדברג שבמהלך המצור על ירושלים נשלחה למשימת קישור במהלכה איבדה את ידה.
בכל שנת המלחמה נעשה הגדנ"ע במידה רבה מסגרת החיים הכוללת של כמעט כל הנוער בירושלים. שילוב זה נתחזק עם הפסקת הלימודים בתחילת חודש אפריל, כתוצאה מהמצור על ירושלים והאיום בפלישת הלגיון הירדני.
גיוס הגדנ"ע למערך הביטחוני מתחילת הלחימה בירושלים אילצוֹ לפתח מסגרות עצמאיות של ארגון, פעילות והווי. ביטוי מובהק לכך ניתן בהקמת בסיסי הגדנ"ע בירושלים – בגבעת רם, עין כרם ועמק המצלבה – ששימשו, לצד היותם בסיסים למפקדי הגדנ"ע המגויסים (מכאן השם "גבעת ר"ם" – גבעת ריכוז מפקדים), גם מחנות אימונים והדרכה, שדרכם עברו כל חודש אלפי נערים, שהשתלמו במשך שלושה ימים ויותר בבסיס.
מוסד רב-תכליתי חדש זה, בסיס הגדנ"ע, שינה את דפוסי הפעולה וההווי, והעלה יוזמות חדשות. ממד ההסברה והתרבות שבידי קצין התרבות, התרחב ומצא ביטוי חדש בהעמקת ההסברה ובארגון אירועים סמליים, השכלתיים וחברתיים. פלוגת "הסלע" (מאוחר יותר גדוד "הסלע") בגדנ"ע ירושלים בתש"ח הורכבה מנערי השכונות ונוער שוליים. הפלוגה הוקמה ביוזמתו של אליעזר שמואלי, שראה בגדנ"ע מכשיר חינוכי, שבאמצעותו ניתן היה לשנות את פניה של חברה זאת, שהייתה מרוחקת מן "היישוב המאורגן". מימוש חזון זה נתאפשר הודות לבסיס הגדנ"ע, ששימש כאולפנה, פנימייה ומסגרת חינוכית אינטנסיבית לחניכי "הסלע".
הגדנ"ע בצה"ל-פיקוד הגדנ"ע > מעבר ממחתרת לארגון

עם ההכרזה על מדינה עברית בה' באייר תש"ח (14 מאי 1948) בא קיצו של המנדט הבריטי בארץ ישראל ותם הצורך בארגוני מגן מחתרתיים ובשמירה על החשאיות-כעת ניתן היה לקיים צבא באופן גלוי. ב-26 במאי אישרה הממשלה הזמנית את פקודת "צבא הגנה לישראל". ב-31 במאי פרסם ראש הממשלה ושר הביטחון דוד בן-גוריון, "פקודת יום להקמת צבא הגנה לישראל". נוסח השבועה לצה"ל שצוין באותה פקודה, הוקרא ב-28 ביוני בכל יחידות צה"ל.
הגדנ"ע בצה"ל-פיקוד הגדנ"ע > מעבר ממחתרת לארגון > פקודת מבנה הגדנ"ע

שבועיים נוספים מאז הקמת צה"ל חלפו עד לתחילת הפוגה הראשונה. בעוד ילידי 1931 התכנסו במחנה הגדנ"ע בבית ליד, פרצו "קרבות עשרת הימים". ב-18 ביולי הוכרזה הפוגה נוספת שהופרה תכופות על ידי שני הצדדים. בעוד שהאש אינה שוככת בחזית, ב-12 בספטמבר התפרסמה פקודת מבנה הגדנ"ע שהניחה את היסוד מחדש, באופן רשמי ומעוגן בחוק, לפעילותם של בני נוער במסגרת ייעודית בתוך צה"ל. בנספח לפקודה, שבה נאמר כי היחידה החדשה תקרא גדנ"ע, הובעה מגמה להקים בתוך הגדנ"ע גוף נוסף שיישמר את היסוד החלוצי של ההתיישבות והוא "נוער חלוצי לוחם" או נח"ל.
הגדנ"ע בצה"ל-פיקוד הגדנ"ע > מעבר ממחתרת לארגון > דיון בצורך בגדנ"ע

לאחר פרסום פקודת הגדנ"ע נשאל, לאור סופה הקרב של מלחמת העצמאות, כשהיה ברור כי התקפתם של צבאות ערב על מדינת ישראל כשלה, האם יש עוד טעם בקיומן של יחידות נוער והאם לא הגיעה השעה להפסיק את ההכשרה הטרום צבאית לבני הנוער.
מלחמת העצמאות עוד לא הסתיימה ונדרש עוד מאמץ צבאי להסגת הצבאות הפולשים והרחבת שטח המדינה ככל האפשר. נדרש גיוסם של חיילים נוספים ובמצב החירום הכשרתם נעשתה בלחץ וחיפזון-פעילות הגדנ"ע בקרב בני הנוער יכלה לקצר את משך הטירונות ולהכשיר עבור צה"ל את המתגייסים החדשים עוד לפני הגיעם לגיל 18. הפעלת בני הנוער במשימות שאינן קשורות ללחימה יכולה להיעשות ביעילות יתר באמצעות ארגון ייעודי, במקום הסתמכות על התנדבות וכן תשחרר מבוגרים נוספים לשירות בכוחות הלוחמים. צורך נוסף וחשוב עוד יותר היה בקליטתם של גל המעפילים-בעוד שבתי הספר יספקו השכלה, הגדנ"ע יקנה את הערכים ויסייע בהתאקלמות העולים החדשים בסביבתם החדשה. איש לא ידע מתי תסתיים המלחמה, אך ידעו כי כאשר תסתיים, יחל שלב הכנתו של צה"ל לפעילות סדירה ולכשירות מלאה לפני עימות אפשרי. לא היה ניתן לומר האם מדינת ישראל תזדקק שנית לגיוסו של הנוער, אך על פי כמות האוכלוסייה בארץ ישראל באותו זמן, ניתן להעריך שבפלישה נוספת של צבאות ערב, מדינת ישראל הייתה נזקקת לשירות הנוער לשם קיום החיים התקינים בעורף. כך, במבט לאחור, ניתן להגיד כי מצבה של מדינת ישראל הצדיק את המשך פעולת הגדנ"ע ואם לא היה מוקם מלכתחילה, היה צורך בהקמתו.
הגדנ"ע בצה"ל-פיקוד הגדנ"ע > תקופת אלחנן ישי (1948-1950)

סא"ל אלחנן ישי, מפקד הגדנ"ע שהחליף את דוד רשף, הקצנ"א מימי ההגנה, קיבל לידיו מסגרת מאורגנת שהותאמה לצורכי העבר-חניכיה עודם היו תחת פיקודם של מפקדי החזיתות והמרחבים, חסרי תפקיד. הגדנ"ע המשיך להכשיר ילידי 31 לתפקידים צבאיים במסגרת המאמץ המלחמתי. עליו היה לארגן את הגדנ"ע מחדש לתפקידיו העתידיים באמצעות קביעת התכנים, ארגון מפקדה והשלמת פעולות שהוחל בהן אך טרם הושלמו. סא"ל ישי סבר שאף על פי שצה"ל ימשיך לעמוד בפני חוסר כוח אדם, ניתן להתגבר על כך באמצעות יתרון האיכות-הכשרה וחינוך שיפיקו חיילים מקצועיים ונחושים.
הגדנ"ע בצה"ל-פיקוד הגדנ"ע > תקופת אלחנן ישי (1948-1950) > קביעת הדרך והמטרות

כדי לקבוע את דרכו החדשה של הגדנ"ע, נערך בירושלים כנס מפקדי גדנ"ע במהלך ההפוגה השנייה, בהשתתפות הרמטכ"ל דורי וד"ר בירם.
הגדנ"ע בצה"ל-פיקוד הגדנ"ע > תקופת אלחנן ישי (1948-1950) > מבנה

הגדנ"ע אורגן כחטיבה ארצית המחולקת למרחבים:
מרחבים עירוניים: ירושלים, תל אביב וחיפה.
מרחבים כפריים: צפון, עמקים, תיכון, פתח תקווה ודרום.
בכל מרחב הוקמה מפקדה שפעלה גם בתחומי ההדרכה והחינוך ושימשה לארגון החניכים ואיתור נבחרים מביניהם לקורסי קיץ.
הגדנ"ע בצה"ל-פיקוד הגדנ"ע > תקופת אלחנן ישי (1948-1950) > קביעת סמל הגדנ"ע

כחלק מהמעבר ממחתרת לארגון גלוי, ביקשו אלחנן אורן ויוחנן סמואל (מפקד מרחב תל אביב) לעצב לגדנ"ע סמל שיהווה ייצוג הולם של עברו ומטרותיו. בעת שחשבו על עיצוב הסמל, עמדו לנגד עיניהם פסוקי התנ"ך "...ללמד בני יהודה קשת..." (שמואל ב', פרק א', פסוק י"ח) ו"כחצים ביד גיבור כן בני הנעורים; אשרי הגבר אשר מילא את אשפתו מהם..." (תהילים, פרק קכ"ז, פס' ד'-ה') וכן העובדה שפקודת הנוער המלאה פורסמה בל"ג בעומר תשי"א - החץ והקשת הם מסמליו של מועד זה. הצעתם, סמל החץ וקשת, הועברה למפקד הגדנ"ע אלחנן ישי וממנו אל המטכ"ל. ההצעה אושרה, קיבלה ליטוש סופי בידי גרפיקאי במטכ"ל והיא השתמרה עד היום בצורתה המקורית על גבי תגיהם של המשרתים במערך הגדנ"ע. סמל החץ והקשת היה מוטיב שחזר על עצמו בסמליהן של מסגרות הגדנ"ע.
פיקוד הגדנ"ע בין מלחמת העצמאות למלחמת ששת הימים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פיקוד הגדנ"ע בין מלחמת ההתשה למלחמת המפרץ

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פיקוד הגדנ"ע בין מלחמת ההתשה למלחמת המפרץ > סגירת פיקוד הגדנ"ע

בתחילת שנות ה-90 הוחל בקיצוץ בתקציב הביטחון. באפריל 1991 מינה שר הביטחון משה ארנס את אהוד ברק לתפקיד הרמטכ"ל. ברק פתח את כהונתו בהנחיה "לקצץ כל מה שאינו יורה" – כאשר כוונתו הייתה בין היתר לתחנת הרדיו הצבאית גלי צה"ל ושפע הביטאונים הצבאיים. ראש אג"ת במטכ"ל עמרם מצנע לחץ לצמצום בהוצאות, וראש אגף הנוער והנח"ל, אלי כהן, קיבל הנחיה להעביר את פיקוד הגדנ"ע למרותו של קצין חינוך ראשי של צה"ל, ולהעביר בסיסי גדנ"ע אחדים אל הנח"ל. באוגוסט 1991 הוחל בהטמעתו של פיקוד הגדנ"ע בחיל החינוך וקיצוץ של 35 אחוזים מתקציבו של הגוף המשותף שהוקם.
פיקוד הגדנ"ע בין מלחמת ההתשה למלחמת המפרץ > מפקדי פיקוד הגדנ"ע

| מספר | שם | תחילת כהונה | סיום כהונה | הערות |
| --- | --- | --- | --- | --- |
| 1 | אלחנן ישי | 1948 | 15 במאי 1950 | נ' 1917 |
| 2 | עקיבא עצמון | 15 במאי 1950 | 1 בפברואר 1954 | 1916-1976 |
| 3 | רם רון | 1 בפברואר 1954 | 4 במרץ 1957 | כקצין קרבי גויס לתפקיד מח"ט חי"ר במבצע קדש |
| 4 | יוסף גולן | 4 במרץ 1957 | 4 באוגוסט 1959 | - |
| 5 | עמנואל נשרי | 4 באוגוסט 1959 | 6 בספטמבר 1960 | - |
| 6 | יצחק שני | 6 בספטמבר 1960 | 5 במרץ 1963 | - |
| 7 | צבי בן ארי | 5 במרץ 1963 | 1 בדצמבר 1965 | - |
| 8 | זוהר משה | 1 בדצמבר 1965 | 15 באוגוסט 1969 | בהיותו סגן מפקד הגדנ"ע, תפקד חמישה חודשים  כממלא מקום מפקד הגדנ"ע החל ממבצע קדש |
| 9 | ברוך לוי | 15 באוגוסט 1969 | 10 באוגוסט 1973 | אחיו של משה לוי |
| 10 | ישעיהו תדמור | 10 באוגוסט 1973 | 8 באוקטובר 1976 | לימים מנהל בית הספר הריאלי |
| 11 | הלל בן מאיר | 8 באוקטובר 1976 | 13 ביולי 1980 | - |
| 12 | משה שריר | 13 ביולי 1980 | 26 באוגוסט 1984 | לימים ראש אגף פיתוח ויוזמות ייחודיות בג'וינט ישראל   |
| 13 | אורי מנוס | 26 באוגוסט 1984 | 1988 | -   |
| 14 | ישראל אסף | 1988 | - | - |
הגדנ"ע בחיל החינוך והנוער

בנובמבר 1991 פורסמה פקודת הארגון החדשה לחיל החינוך והגדנ"ע, בה נכתב, בין היתר, כי אחד הענפים במחלקת חינוך והכנה לשירות יטפל בנושאי הכנת נוער לשירות בצה"ל. עד אותה שנה טיפל פיקוד הגדנ"ע במשימה זו, בעוד חיל החינוך התרכז בהסברה וחינוך החיילים המשרתים בצה"ל ופחות בהפעלתם (חלוקה שהייתה נהוגה עוד מימי הקמתו של הגדנ"ע בהגנה). התפקידים שנכללו תחת הגדרה זו מתחלקים להכשרה ולהכנה ערכית ומנטלית: טיפוח כושר גופני ומיומנות קליעה, תוכניות הסברה לקראת שירות, תוכניות הכנה לגיוס לכלל הנוער (כולל אימון התנסות בבסיס גדנ"ע) ולמתנדבים ליחידות המובחרות בפרט וכן תיאום והנחיה של השירות הלאומי.
הגוף אשר בין שאר תפקידיו היה ממונה על פעילות בקרב הנוער נקרא מחלקת השכלה, נוער ומקא"ם (כאשר היה קיים ענף נוער שהוכפף לו). בערך בשנת 1997 נעשה בחיל החינוך שינוי ארגוני: הוקמו מרכזים נפרדים לתחומי העיסוק השונים של החיל-כך למשל הוקמו מרכז חינוך, מרכז אוכלוסיות מיוחדות, מרכז נח"ל ומרכז גדנ"ע. בשנת 2000 אוחדו מרכז הגדנ"ע ומרכז הנח"ל למרכז נוער ונח"ל. בשלהי שנת 2004 אוחדו מספר מרכזים למערך מג"ן, שעד היום הוא הגוף בצה"ל שעוסק בהכנת נוער לשירות, מלבד תפקידיו הנוספים.
מפקדי המחלקה, המרכזים ובהמשך מערך מג"ן, מהמוקדם למאוחר הם:
מנשה סמירה (במסגרת מחלקת השכלה, נוער ומקא"ם-הראשון לאחר הטמעת פיקוד הגדנ"ע)
איציק גבאי (במסגרת מרכז גדנ"ע)
עופר אופיר (במסגרת מרכז נוער ונח"ל)
זאב שרוני (במסגרת מערך מג"ן)
גולן בר לוי (במסגרת מערך מג"ן)
יעל הס (במסגרת מערך מג"ן)
רז קרני (- במסגרת מערך מג"ן)
קרן קמרינסקי
עינת אלבלק
פעילויות הגדנ"ע

שבוע גדנ"ע לתלמידים: בשבוע זה תלמידים מבתי הספר התיכוניים בישראל יוצאים להתנסות בת חמישה ימים. ההתנסות מתרחשת בבסיס אימונים המיועד לקלוט תלמידים ולהעבירם את החוויה הראשונית לקראת שירותם הצבאי. למרות החוויה המשמעותית לתלמיד, בשנים האחרונות קיימת מגמה של צמצום היקפי הגדנ"ע ופחות ופחות תלמידים עוברים דרך בסיסים אלה. החוויות אותן דוגמים התלמידים בשבוע זה הן ראשוניות בעבור רובם ומהוות אתגר גדול. חלק מהחוויות הן: לינה בת חמישה ימים מחוץ לבית, לינה באוהלים, מקלחות משותפות, עמידה בזמנים ומשמעת צבאית, הכרת נשק באמצעות שיעורים עיוניים וירי במטווח, שדאות, מסעות, זחילות קרביות, עבודה צוותית מאומצת וכו'. תלמידים מעידים ששבוע זה גרם להם להבין קצת יותר לקראת מה הם הולכים מיד עם סיום לימודיהם בבתי הספר ובעיקר עזר להפחית חששות. עצם העלייה על מדים והשהייה הממושכת באווירה ובמשמעת צבאית עושות את שלהן.[דרוש מקור]
פעילות משותפת לפיקוד הגדנ"ע ולגופים נוספים

פיקוד הגדנ"ע היה הגוף הצבאי היחיד שהותר לו להפעיל בני נוער. חילות צה"ל וגופים נוספים שביקשו להפעיל את הנוער, נדרשו לפנות אל פיקוד הגדנ"ע.
פעילות משותפת לפיקוד הגדנ"ע ולגופים נוספים > חיל הים > גדנ"ע ים

גדנ"ע ים הוקם ב-1949 על ידי זאב פריד במטרה לאמן בני נוער בשיט וימאות, כהמשך טבעי של האגודות הימיות, שחלקן פעלו במחתרת בתקופת טרום המדינה.
הקורס הראשון-בן חודש-אורגן על ידי האגודה הימית זבולון בחיפה, בסיומו הועלו תריסר הנערים לאוניית הסוחר עצמאות ויצאו להפלגה בת ארבעה חודשים כדי להשתלם באומנות הים. בני הקורס הראשון היו פורצי הדרך, ואחרי קורס זה התארגנו 50 בני נוער תחת שרביטו של חנינא מלצר, קצין גדנ"ע ים ראשון. בקורס השני התאמנו 50 בני הנוער באימוני יבשה על הכרמל ובתום האימון היבשתי עלו להכשרה על שלוש מאוניות חיל הים ומאוחר יותר על אוניות הסוחר חיפה ותל אביב, כצוערים ימיים.
לימים בוטלו רבים מהחוגים החיליים, ומגדנ"ע ים נותר גדנ"ע צלילה.
פעילות משותפת לפיקוד הגדנ"ע ולגופים נוספים > חיל הים > גדנ"ע צלילה

קורס גדנ"ע צלילה הראשון, בשיתוף פעולה בין פיקוד הגדנ"ע ובין שייטת 13 התקיים בקיץ 1975, ורס"ן (אז) רפאל חתוכה, שבדיוק סיים את תפקידו כמפקד בסיס הגדנ"ע בג'וערה, מונה לתפקיד מפקד הקורס הראשון מטעם הגדנ"ע. מבחני המיון למועמדים נעשו בברכת בת גלים בחיפה, בבצוע מדריכי 'השייטת' אך, באחריות כוללת של הגדנ"ע. הקורס כלל "צלילה במים רדודים" - פרק עיקרי שהועבר על ידי מדריכי השייטת, ופרק של אמונים יבשתיים שכלל בעיקר אימוני נק"ל וטופוגרפיה, בהדרכת מדריכי הגדנ"ע. הפיקוד הכולל על הקורס והאחריות לסדר יום מלא, היו באחריות פיקוד הגדנ"ע, כי רק הוא היה הגוף המוסמך לקיים קורסים קדם-צבאיים לנוער. הקורס התבצע בשני אתרים: אחד במתחם בית הספר הימי לקציני ים בעכו, והשני-העיקרי - על החוף, בסמוך למתקני 'השייטת' - אבל מחוץ לבסיס. מסעות הטופוגרפיה התקיימו בהר הכרמל.
הגדנ"ע צלילה קיימה קורסי ימאות ושיוט במועדוני המסגרת ברחבי ישראל, ומדי קיץ התקיים קורס במתכונת של היום, במהלכו התאמנו הנערים בבסיס הגדנ"ע לאימון יבשתי ובבסיס האימונים של השייטת בעתלית. רבים מבני הנוער שפקדו את בסיסי גדנ"ע צלילה, התגייסו לשייטת ולחיל הים. את המסגרת ארגן זאב פריד. עמוס בן צבי היה מפקד ומדריך ראשי של קורס מפקדי סירות בקיסריה.